4. การประกอบธุรกิจของแต่ละสายผลิตภัณฑ์

  4.1 ลักษณะบริการ

สินเชื่อเช่าซื้อ(Hire
Purchase)จัดเป็นบริการทางการเงินอีกรูปแบบหนึ่งของการให้สินเชื่อซึ่งไม่ได้อยู่ภายใต้การกำกับดูแลของ
ธปท. เช่นเดียวกับธนาคารและบริษัทเงินทุน ทั้งนี้บุคคลที่เกี่ยวข้องกับ
การให้บริการสินเชื่อเช่าซื้อประกอบด้วยบุคคล 3 ฝ่าย คือ (1) ลูกค้าหรือผู้เช่าซื้อ (2)
ผู้จำหน่ายและ (3) บริษัทหรือผู้ให้บริการสินเชื่อ
เมื่อผู้เช่าซื้อมีความต้องการเช่าซื้อทรัพย์สินจากผู้จำหน่ายก็จะแสดงความจำนงค์ต่อเจ้าหน้าที่สินเชื่อของ
ผู้ให้บริการสินเชื่อเพื่อพิจารณาตรวจสอบคุณสมบัติและอนุมัติการขอสินเชื่อต่อไป

เมื่อผู้เช่าซื้อตกลงทำสัญญา ผู้เช่าซื้อจะชำระเงินดาวน์ ณ วันทำสัญญา
และกำหนดวิธีการผ่อนชำระตามระยะเวลาที่กำหนดไว้ในสัญญา
ผู้เช่าซื้อสามารถครอบครองและใช้ทรัพย์สินที่ทำสัญญาเช่าซื้อนั้นได้ตลอดระยะเวลาของสัญญา
โดยมีหน้าที่รับผิดชอบบำรุงรักษาทรัพย์สินนั้น ทั้งนี้กรรมสิทธิ์ในทรัพย์สินจะถูกโอนให้แก่
ผู้เช่าซื้อต่อเมื่อผู้เช่าซื้อได้ชำระค่างวดให้แก่ผู้ให้บริการสินเชื่อครบถ้วนตามสัญญาแล้ว

สำหรับการดำเนินธุรกิจให้บริการสินเชื่อเช่าซื้อของกลุ่มบริษัทนั้น
หากแบ่งลักษณะของธุรกิจตามประเภททรัพย์สินที่ให้เช่าซื้อ จะแบ่งได้ดังนี้

1. ธุรกิจการให้บริการสินเชื่อเช่าซื้อรถจักรยานยนต์

กลุ่มบริษัทให้บริการสินเชื่อเช่าซื้อรถจักรยานยนต์โดยบริษัท ฐิติกร จำกัด (มหาชน)
โดยเน้นการปล่อยสินเชื่อเช่าซื้อรถจักรยานยนต์ที่ได้รับความนิยมจากผู้บริโภค เช่น ฮอนด้า ยามาฮ่า
ซูซูกิ และ คาวาซากิ
โดยบริษัทฯจะจัดเจ้าหน้าที่สินเชื่อเข้าไปพิจารณาปล่อยสินเชื่อเป็นรายคันแก่ผู้เช่าซื้อที่ร้านจำหน่ายรถจักรยานยนต์ซึ่งเป็นพันธมิตรธุรกิจ

ปัจจัยในการกำหนดวงเงินในการให้สินเชื่อ เงินดาวน์ และระยะเวลาในการผ่อนชำระค่างวด
รถจักรยานยนต์นั้น จะขึ้นอยู่กับฐานะทางการเงินของลูกค้า ยี่ห้อ รุ่นและราคาของรถจักรยานยนต์
ทั้งนี้ หากจำแนกสินเชื่อเช่าซื้อรถจักรยานยนต์ตามยี่ห้อรถ
พบว่ากลุ่มบริษัทได้ให้บริการสินเชื่อเช่าซื้อรถจักรยานยนต์ ทุกยี่ห้อหลัก ซึ่งได้แก่ ฮอนด้า ซูซูกิ
ยามาฮ่าและคาวาซากิ

2. ธุรกิจการให้บริการสินเชื่อเช่าซื้อรถยนต์

กลุ่มบริษัทให้บริการสินเชื่อเช่าซื้อรถยนต์ทั้งรถยนต์มือสองและรถยนต์ใหม่โดยบริษัท ชยภาค จำกัด
ซึ่งเป็นบริษัทลูก โดยเน้นการให้บริการสินเชื่อเช่าซื้อรถยนต์รุ่นและยี่ห้อที่เป็นที่นิยมของตลาดเป็นหลัก
เช่น โตโยต้า อีซูซุ ฮอนด้า เป็นต้น

สำหรับวงเงินในการให้สินเชื่อและระยะเวลาในการผ่อนชำระค่างวดรถยนต์นั้น ขึ้นอยู่กับฐานะ
ทางการเงินของผู้ขอสินเชื่อแต่ละราย และเพื่อควบคุมคุณภาพของสินเชื่อ
กลุ่มบริษัทจึงได้พิจารณาปัจจัยอื่นๆเพิ่มเติมในการให้บริการสินเชื่อซึ่งได้แก่ เงินดาวน์ ที่เพียงพอ
ในการให้บริการสินเชื่อเช่าซื้อรถยนต์ใหม่
กลุ่มบริษัทได้เน้นบริการเช่าซื้อรถยนต์ญี่ปุ่นโดยเน้นรถยนต์ยี่ห้อโตโยต้า
เนื่องจากเป็นรถยนต์ที่ได้รับความนิยมจากตลาดเป็นอย่างมาก

หากแบ่งการให้บริการสินเชื่อเช่าซื้อรถยนต์ของกลุ่มบริษัทตามลักษณะการใช้งานของรถยนต์
จะสามารถแบ่งออกเป็นสินเชื่อเช่าซื้อรถยนต์นั่งส่วนบุคคล และสินเชื่อเช่าซื้อรถเพื่อการพาณิชย์
(ผู้เช่าซื้อมี วัตถุประสงค์ใช้รถยนต์ในการประกอบธุรกิจการค้า ได้แก่ รถกระบะ และรถตู้)

ลูกหนี้สินเชื่อเช่าซื้อรถยนต์คงเหลือของกลุ่มบริษัท จำแนกตามประเภทการใช้รถยนต์* (หน่วย:
ล้านบาท)

  ------------------ -------- -------- -------- -------- ------- --------
  ประเภทรถ           2552              2551              2550    

                     มูลค่า     ร้อยละ    มูลค่า     ร้อยละ    มูลค่า    ร้อยละ

  รถยนต์นั่งส่วนบุคคล     685      60.2     305      51.1     366     48.8

  รถเพื่อการพาณิชย์                                                  

  - รถกระบะ          409      36.0     255      42.7     332     44.3

  - รถตู้              43       3.8      37       6.2      52      6.9

  รวม                1,137    100.0    597      100.0    750     100.0
  ------------------ -------- -------- -------- -------- ------- --------

  * หลังหักดอกผลเช่าซื้อรอตัดและภาษีมูลค่าเพิ่ม ก่อนหักค่าเผื่อหนี้สงสัยจะสูญ

2.  การตลาดและภาวะการแข่งขัน

  4.2.1 ลักษณะลูกค้า

กลุ่มลูกค้าเป้าหมายสำหรับธุรกิจการให้บริการสินเชื่อเช่าซื้อรถจักรยานยนต์ของกลุ่มบริษัท คือ
บุคคลธรรมดารายย่อยทั่วไปซึ่งเป็นพนักงานหรือลูกจ้างประจำผู้มีรายได้น้อยถึงปานกลางที่ใช้รถจักรยานยนต์
เป็นพาหนะหรือใช้ประกอบอาชีพ

สำหรับธุรกิจการให้บริการสินเชื่อเช่าซื้อรถยนต์นั้น กลุ่มลูกค้าเป้าหมายแบ่งออกตามลักษณะ
การใช้งาน ได้แก่ รถยนต์นั่งส่วนบุคคล และ รถเพื่อการพาณิชย์ ณ สิ้นปี 2552
กลุ่มบริษัทมีสัดส่วนลูกค้ารถยนต์นั่งส่วนบุคคลต่อรถเพื่อการพาณิชย์ 60 : 40

  4.2.2 สภาพการแข่งขันทางธุรกิจ

1.ธุรกิจให้บริการสินเชื่อเช่าซื้อรถจักรยานยนต์

การแข่งขันของธุรกิจการให้บริการสินเชื่อเช่าซื้อรถจักรยานยนต์ในปัจจุบันอยู่ในรูปของการให้บริการสินเชื่อที่รวดเร็วและมีสาขาครอบคลุมสามารถให้บริการลูกค้าอย่างทั่วถึง
การให้บริการสินเชื่อเช่าซื้อรถจักรยานยนต์สามารถแบ่งตามพื้นที่การให้บริการออกเป็นเขตกรุงเทพฯและปริมณฑลและเขตต่างจังหวัด
โดยทั่วไปในเขตกรุงเทพฯและปริมณฑลจะมีการแข่งขันที่สูงกว่าต่างจังหวัด ทั้งนี้ตั้งแต่ปี 2544
เป็นต้นมา อัตราดอกเบี้ยสำหรับสินเชื่อเพื่อการเช่าซื้อรถจักรยานยนต์โดยทั่วไปอยู่ที่ระดับร้อยละ
1.5 – 2.5 ต่อเดือน
ยกเว้นในบางช่วงเวลาอาจจะมีการจัดส่งเสริมการขายให้กับสินค้าเฉพาะรุ่นในระยะเวลาจำกัด
ส่งเสริมการขายสินค้าประเภทนั้นๆ

บริษัทเป็นผู้นำในธุรกิจการให้บริการสินเชื่อเช่าซื้อรถจักรยานยนต์
โดยเป็นผู้ให้บริการสินเชื่อเช่าซื้อรถจักรยานยนต์ที่มีส่วนแบ่งการตลาดสูงสุดเป็นอันดับ 1
ตามการจัดลำดับของสมาคมธุรกิจเช่าซื้อรถจักรยานยนต์ไทยต่อเนื่องมา 27 ปี
โดยส่วนแบ่งการตลาดในเขตกรุงเทพและปริมณฑล ณ สิ้นปี 2552 อยู่ที่ร้อยละ 25.11

  -------------- --------- -------- --------- -------- --------- -------- --------- -------- --------- --------
                 ปี2552              ปี2551              ปี2550              ปี2549              ปี2548     

                 คัน        %        คัน        %        คัน        คัน       %         คัน       %         คัน

  1. ฐิติกร        50,213    25.11    57,160    21.89    71,232    25.75    76,050    25.08    83,082    31.01

  2. ไฮเวย์       39,156    19.58    44,818    17.16    58,391    21.11    60,021    19.99    49,852    18.61

  3. ธนบรรณ      21,702    10.85    25,040    9.59     39,552    14.30    38,816    12.80    15,831    5.91

  4. กรุ๊ปลีส       21,076    10.54    23,612    9.04     27,851    10.07    24,364    8.02     16,510    6.16

  5. อยุธยา       17,237    8.62     26,215    10.04    35,590    12.86    41,931    13.82    37,218    13.89
  แคปปิตอล                                                                                              

  6.             3,596     1.80     6,395     2.45     8,502     3.07     9,983     3.29     8,840     3.30
  อินเตอร์บางจาก                                                                                         

  7. อื่นๆ         47,003    23.50    77,914    29.83    35,541    12.84    52,028    17.00    56,583    21.12

  รวม            199,983   100.00   261,154   100.00   276,659   100.00   303,193   100.00   267,916   100.00
  -------------- --------- -------- --------- -------- --------- -------- --------- -------- --------- --------

ที่มา : สมาคมธุรกิจเช่าซื้อรถจักรยานยนต์ไทย, กรมการขนส่งทางบกและบริษัทฐิติกร จำกัด
(มหาชน)

2. ธุรกิจให้บริการสินเชื่อเช่าซื้อรถยนต์

ในปัจจุบันสถาบันการเงินหลายแห่งได้หันมาขยายสินเชื่อเช่าซื้อรถยนต์เพิ่มมากขึ้นเนื่องจาก
อุตสาหกรรมรถยนต์เป็นอุตสาหกรรมที่มีอัตราการเติบโตอยู่ในระดับสูง
ประกอบกับสภาพคล่องที่มีอยู่มาก ในระบบการเงิน ทำให้นับตั้งแต่ครึ่งหลังของปี 2544 เป็นต้นมา
อัตราดอกเบี้ยสำหรับสินเชื่อเพื่อการเช่าซื้อ รถยนต์ใหม่ของบริษัทเงินทุนอยู่ที่ระดับเฉลี่ยร้อยละ
3.4–4.2 ต่อปีสำหรับรถยนต์นั่งส่วนบุคคล ระดับเฉลี่ยที่ร้อยละ 3.6–4.6
ต่อปีสำหรับรถเพื่อการพาณิชย์
โดยอัตราดอกเบี้ยสำหรับสินเชื่อเพื่อเช่าซื้อรถยนต์มือสองจะอยู่ในช่วงร้อยละ 3.5-13.0 ต่อปี ทั้งนี้
ขึ้นกับประเภทรถยนต์ อายุรถยนต์ คุณสมบัติผู้เช่าซื้อ เช่น รายได้ อาชีพ
ภูมิลำเนาของผู้เช่าซื้อและผู้ค้ำประกัน จากสภาวะการแข่งขันทำให้อัตราดอกเบี้ยสินเชื่อเช่าซื้อ
รถยนต์ลดต่ำลงโดยเฉพาะรถยนต์ใหม่ทำให้ผู้ประกอบการบางแห่งมีการปรับตัวและขยายสัดส่วนไปยังการให้สินเชื่อสำหรับรถยนต์มือสองที่มีอัตราดอกเบี้ยสูงกว่า

-   กลยุทธ์การแข่งขัน

กลุ่มบริษัทมีกลยุทธ์ในการให้บริการสินเชื่อเช่าซื้อเพื่อตอบสนองความต้องการของลูกค้าดังนี้

  1.การให้บริการลูกค้าที่ดี รวดเร็ว และมีประสิทธิภาพ

กลุ่มบริษัทมีเจ้าหน้าที่สินเชื่อคอยให้บริการประจำตามสำนักงานและ/หรือสาขาของผู้จำหน่าย
รถจักรยานยนต์และรถยนต์ รวม 868 แห่ง และ 45 แห่งตามลำดับ
เจ้าหน้าที่ของกลุ่มบริษัทสามารถแจ้งผลการพิจารณาสินเชื่อเช่าซื้อให้กับลูกค้าทราบภายใน 3
วันสำหรับสินเชื่อเช่าซื้อรถจักรยานยนต์ และ ภายใน 7 วันสำหรับสินเชื่อเช่าซื้อรถยนต์
เมื่อลูกค้าได้รับการอนุมัติสินเชื่อ กลุ่มบริษัทยังสามารถชำระ
ค่าสินค้าให้แก่ผู้จำหน่ายรถจักรยานยนต์และรถยนต์ที่มีประวัติการค้าที่ดีอย่างรวดเร็วภายใต้ขั้นตอนการอนุมัติที่รัดกุม

  2.การสร้างความสัมพันธ์ที่ดีกับพันธมิตรทางธุรกิจ

กลุ่มบริษัทและพันธมิตรทางธุรกิจไม่ว่าจะเป็นผู้จำหน่ายรถจักรยานยนต์และรถยนต์มีความสัมพันธ์ที่ดีทางธุรกิจ
และมีความเชื่อถือซึ่งกันและกันมานานกว่า 30 ปี
โดยพันธมิตรทางธุรกิจได้สนับสนุนการดำเนินธุรกิจของ กลุ่มบริษัทโดยการแนะนำลูกค้า
และร่วมจัดกิจกรรมในการส่งเสริมการขายต่างๆ
ซึ่งส่งผลให้กลุ่มบริษัทมีความได้เปรียบต่อผู้ประกอบการรายอื่น

  3.การเพิ่มช่องทางการชำระเงินค่างวด

เพื่อเพิ่มความสะดวกให้แก่ลูกค้า กลุ่มบริษัทได้เพิ่มช่องทางการรับชำระเงินค่างวดนอกเหนือจากการ
รับชำระเงินผ่านธนาคารพาณิชย์ หรือที่สำนักงานสาขาของบริษัทและบริษัทย่อย
หรือเจ้าหน้าที่บริหารหนี้ โดยลูกค้าสามารถชำระเงินค่างวดได้ที่ Tesco Lotus, Counter
Service ซึ่งกระจายอยู่ตามร้านค้าสะดวกซื้อทั่วประเทศ

  4.การมีเจ้าหน้าที่สินเชื่อและเจ้าหน้าที่บริหารหนี้กระจายอยู่เต็มพื้นที่ที่ให้บริการ

กลุ่มบริษัทมีเจ้าหน้าที่สินเชื่อและเจ้าหน้าที่บริหารหนี้ทั่วกรุงเทพฯปริมณฑลและในต่างจังหวัด
เพื่อครอบคลุมการให้บริการลูกค้าอย่างทั่วถึง
โดยเจ้าหน้าที่ดังกล่าวมีความชำนาญในพื้นที่ที่ครอบคลุมเป็นอย่างดีซึ่งจะส่งผลให้การบริการ
การตรวจสอบข้อมูล การเร่งรัดหนี้สินเป็นไปอย่างมีประสิทธิภาพ

  5.การพัฒนาบุคลากร

กลุ่มบริษัทได้จัดอบรมและพัฒนาความรู้ให้แก่บุคลากรอย่างสม่ำเสมอให้ทันกับการแข่งขันที่เปลี่ยนแปลงไป
เพื่อเพิ่มประสิทธิภาพการทำงานของเจ้าหน้าที่ให้มีมาตรฐานเดียวกันตามที่กลุ่มบริษัทกำหนดซึ่งจะส่งผลให้สามารถบริการลูกค้าได้อย่างรวดเร็ว
และมีประสิทธิภาพ รวมทั้งสามารถลดความเสี่ยงของกลุ่มบริษัทในการให้สินเชื่อ

  6.การเป็นสมาชิกสมาคมเช่าซื้อรถจักรยานยนต์และรถยนต์

กลุ่มบริษัทเป็นผู้ร่วมก่อตั้งและเป็นสมาชิกของสมาคมเช่าซื้อรถจักรยานยนต์
อีกทั้งยังเป็นสมาชิกของสมาคมเช่าซื้อรถยนต์
ส่งผลให้กลุ่มบริษัทสามารถแลกเปลี่ยนข้อมูลและพัฒนามาตรฐานในการดำเนินงาน
อย่างต่อเนื่องตลอดเวลา

-   นโยบายราคา

กลุ่มบริษัทไม่มีนโยบายด้านการแข่งขันโดยการตัดราคา แต่จะกำหนดอัตราดอกเบี้ย
โดยพิจารณาตามความเหมาะสม ประกอบกับต้นทุนการดำเนินงานของบริษัท
นอกจากนี้ยังพิจารณาถึงรถ จักรยานยนต์หรือรถยนต์ที่เช่าซื้อ ได้แก่ ประเภทและยี่ห้อรถ
สภาพและอายุการใช้งานของรถ รวมถึง คุณสมบัติของผู้เช่าซื้อและ ผู้ค้ำประกัน

-   ช่องทางการจำหน่าย

ในการให้บริการสินเชื่อเช่าซื้อของกลุ่มบริษัทนั้น ลูกค้าจะติดต่อเพื่อขอสินเชื่อเช่าซื้อได้ 3 ช่องทาง
ได้แก่

(1) ติดต่อผู้จำหน่ายสินค้าซึ่งได้แก่ Dealer หรือ Sub dealer
    ที่เป็นพันธมิตรทางธุรกิจกับทางกลุ่มบริษัท โดยผู้จำหน่ายสินค้าจะแนะนำลูกค้าให้แก่กลุ่มบริษัท

(2) ติดต่อผ่านเจ้าหน้าที่สินเชื่อ

(3) ติดต่อกลุ่มบริษัทโดยตรงผ่านสำนักงานใหญ่หรือสำนักงานสาขา

ทั้งนี้ กลุ่มบริษัทได้ให้บริการผ่านช่องทางแรกประมาณร้อยละ 95
ทั้งนี้กลุ่มบริษัทได้ยึดนโยบายประกอบธุรกิจในลักษณะประสานประโยชน์ร่วมกันทุกฝ่าย และ
มุ่งรักษาความสัมพันธ์ที่ดีกับพันธมิตรทางธุรกิจทุกราย
ทำให้บริษัทสามารถขยายพันธมิตรธุรกิจเพิ่มขึ้นอย่างต่อเนื่องทุกปี

ตั้งแต่ปี 2544 จนถึงปัจจุบัน กลุ่มบริษัทมีการทยอยเพิ่มจำนวนสาขาอย่างต่อเนื่องจาก 27 สาขา ณ
สิ้นปี 2544 เป็น 76 สาขา ณ สิ้นปี 2552 ครอบคลุม 44 จังหวัดทั่วทุกภาคของประเทศ

-   แนวโน้มอุตสาหกรรม

ในช่วงหลายปีที่ผ่านมา ธุรกิจการให้บริการทางการเงินโดยเฉพาะธุรกิจเช่าซื้อมีอัตราการเติบโตสูง
ซึ่งเป็นไปในทิศทางเดียวกับการขยายตัวของเศรษฐกิจ แต่ตั้งกลางปี 2548 เป็นต้นมาจนถึงปี 2550
เศรษฐกิจมีการชะลอตัวลงเนื่องจากปัจจัยลบต่างๆ เช่น ความไม่แน่นอนทางการเมือง
เงินบาทที่แข็งค่า ตลอดจนราคาน้ำมันที่ปรับตัวสูงขึ้นเป็นประวัติการณ์
เป็นผลให้การส่งออกและการแข่งขันในตลาดโลกลดลง
ทำให้ตลาดรถจักรยานยนต์มีการปรับตัวลดลงมาตลอด จนกระทั่ง ปี 2551
ตลาดรถจักรยานยนต์ได้รับแรงกระตุ้นจากปัจจัยบวกหลายด้าน
โดยได้รับแรงกระตุ้นจากปัจจัยการเพิ่มขึ้นของราคาผลผลิตทางการเกษตรเป็นผลให้กลุ่มเกษตรกร
อันเป็นกลุ่มเป้าหมายหลักของตลาดมีกำลังซื้อเพิ่มสูงขึ้น ส่งผลให้ตลาดมีอัตราการเติบโต
อีกทั้งภาวะความผันผวนของราคาน้ำมันยังเป็นแรงหนุนส่งผลดีต่อตลาดซึ่งรถจักรยานยนต์เป็นพาหนะที่ประหยัดน้ำมัน
ในปี 2552 ตลาดรถจักรยานยนต์มีการปรับตัวลดลงที่ 1,553,561 คัน หรือ 10.8 %
เมื่อเทียบกับปี 2551 เป็นผลมาจากวิกฤติเศรษฐกิจโลก
ทำให้เศรษฐิจภายในประเทศซึ่งต้องพึ่งพาการส่งออก 70% ของ GDP
ชะลอตัวอย่างรุนแรงในครึ่งปีแรกของปี 2552 ประกอบกับสภาวะการว่างงานที่สูงขึ้น
คาดว่าแนวโน้มอุตสาหกรรมรถจักรยานยนต์และการให้บริการเช่าซื้อโดยรวมในปี 2553 จะดีขึ้น
เนื่องมาจากการฟื้นตัวของเศรษฐกิจโลกและของประเทศไทย
ประกอบกับการกระตุ้นเศรษฐกิจของภาครัฐ ส่งผลให้ตลาดรถจักรยานยนต์และรถยนต์ขยายตัวเพิ่มขึ้น

สถานที่ตั้งสำนักงานใหญ่และสาขา ณ 31 ธันวาคม 2552

+----------------------+-----------------------+-----------------------+
| บริษัท ฐิติกร จำกัด       |                       |                       |
| (มหาชน)              |                       |                       |
+======================+=======================+=======================+
| 1.  สำนักงานใหญ่       | 2.  สาขากรุงเทพฯ       | 3.  สาขากรุงเทพฯ       |
|                      |                       |                       |
|   เลขที่ 69            |   เลขที่ 71 ถนนรามคำแหง | เลขที่ 100/65 หมู่ที่ 3     |
|   ถนนรามคำแหง        |                       | ซอยเพชรเกษม 65        |
|                      |   แขวงหัวหมาก          |                       |
|   แขวงหัวหมาก         |   เขตบางกะปิ           | ถนนเพชรเกษม           |
|   เขตบางกะปิ          |                       | แขวงบางแคเหนือ         |
|                      | กรุงเทพมหานคร 10240    |                       |
|   กรุงเทพฯ 10240      |                       | เขตภาษีเจริญ กรุงเทพฯ    |
|                      |                       | 10160                 |
+----------------------+-----------------------+-----------------------+
| 4.  สาขาฉะเชิงเทรา    | 5.  สาขาศรีราชา        | 6.  สาขาแกลง          |
|                      |                       |                       |
|   เลขที่ 18/10 หมู่ที่ 5   |   เลขที่ 15/27 หมู่ที่ 4    |   เลขที่ 204/159        |
|   ถนนสุขประยูร ตำบล    |   ถนนสุขุมวิท ตำบลสุรศักดิ์  |   ถนนเลาหพันธ์          |
|   บางตีนเป็ด อำเภอเมือง |   อำเภอศรีราชา         |                       |
|                      |                       | ตำบลทางเกวียน          |
|   จังหวัดฉะเชิงเทรา     |   จังหวัดชลบุรี 20110     | อำเภอแกลง             |
|   24000              |                       |                       |
|                      |                       | จังหวัดระยอง 21110      |
+----------------------+-----------------------+-----------------------+
| 7.  สาขาจันทบุรี        | 8. สาขาชัยนาท          | 9. สาขาปากช่อง         |
|                      |                       |                       |
|   เลขที่ 183/6-7       |   เลขที่ 215/20-21      | เลขที่ 520 ถนนมิตรภาพ    |
|   ถนนตรีรัตน์           |   ถนนพรหมประเสริฐ      |                       |
|                      |                       | ตำบลปากช่อง            |
|   ตำบลจันทนิมิต         | ตำบลบ้านกล้วย อำเภอเมือง | อำเภอปากช่อง           |
|   อำเภอเมือง          |                       |                       |
|                      | จังหวัดชัยนาท 17000      | จังหวัดนครราชสีมา 30130  |
|   จังหวัดจันทบุรี 22000   |                       |                       |
+----------------------+-----------------------+-----------------------+
| 10. สาขานครราชสีมา    | 11. สาขากำแพงเพชร     | 12. สาขาขอนแก่น        |
|                      |                       |                       |
|   เลขที่ 189,191       |   เลขที่ 456/1          | เลขที่ 114/60-64        |
|   ถนนมิตรภาพ          |   ถนนเจริญสุข           | ถนนมิตรภาพ             |
|                      |                       |                       |
|   ตำบลในเมือง         |   ตำบลในเมือง          | ตำบลในเมือง อำเภอเมือง  |
|   อำเภอเมือง          |   อำเภอเมือง           |                       |
|                      |                       |   จังหวัดขอนแก่น 40000   |
|   จังหวัดนครราชสีมา     |   จังหวัดกำแพงเพชร      |                       |
|   30000              |   62000               |                       |
+----------------------+-----------------------+-----------------------+
| 13. สาขาลพบุรี         | 14. สาขาสุราษฎร์ธานี     | 15. สาขานครปฐม        |
|                      |                       |                       |
| เลขที่ 67/25-26        | เลขที่ 97/19 หมู่ที่ 6      | เลขที่ 312 ถนนเทศา      |
| ถนนนเรศวร            | ถนนชนเกษม             |                       |
|                      |                       | ตำบลพระประโทน         |
| ตำบลทะเลชุบศร         | ตำบลมะขามเตี้ย          | อำเภอเมือง             |
| อำเภอเมือง            | อำเภอเมือง             |                       |
|                      |                       | จังหวัดนครปฐม 73000     |
| จังหวัดลพบุรี 15000      | จังหวัดสุราษฎร์ธานี 84000  |                       |
+----------------------+-----------------------+-----------------------+
| 16. สาขาบุรีรัมย์        | 17. สาขานครศรีธรรมราช  | 18. สาขาสุพรรณบุรี       |
|                      |                       |                       |
| เลขที่ 239/1-2 หมู่ที่ 8   | เลขที่ 186/17-18        | เลขที่ 45/9-10 หมู่ที่ 4    |
|                      | ถนนอ้อมค่ายวชิราวุธ       |                       |
| ตำบลอิสาณ อำเภอเมือง   |                       | ตำบลสนามชัย อำเภอเมือง  |
|                      | ตำบลท่าวัง อำเภอเมือง    |                       |
| จังหวัดบุรีรัมย์ 31000     |                       | จังหวัดสุพรรณบุรี 72000    |
|                      | จังหวัดนครศรีธรรมราช     |                       |
|                      | 80000                 |                       |
+----------------------+-----------------------+-----------------------+
| 19. สาขานครสวรรค์     | 20. สาขาชลบุรี          | 21. สาขาพัทยา          |
|                      |                       |                       |
| เลขที่ 434/59-60 หมู่ที่   | เลขที่ 5/8-9            | เลขที่ 23/10-11         |
| 10                   | ถนนวชิรปราการ          | ตำบลนาเกลือ            |
|                      |                       |                       |
| ตำบลนครสวรรค์ตก       | ตำบลบางปลาสร้อย        | อำเภอบางละมุง          |
| อำเภอเมือง            | อำเภอเมือง             |                       |
|                      |                       | จังหวัดชลบุรี 20150       |
| จังหวัดนครสวรรค์ 60000  | จังหวัดชลบุรี 20000       |                       |
+----------------------+-----------------------+-----------------------+
| 22. สาขาบ้านฉาง       | 23. สาขาตราด          | 24. สาขาพนมสารคาม     |
|                      |                       |                       |
| เลขที่ 138/3 หมู่ที่ 3     | เลขที่ 154/4-5 หมู่ที่ 5    | เลขที่ 155/41-42 หมู่ที่ 4  |
| ตำบลบ้านฉาง           | ตำบลหนองเสม็ด          | ตำบลเมืองเก่า           |
|                      |                       |                       |
| อำเภอบ้านฉาง          | อำเภอเมือง จังหวัดตราด   | อำเภอพนมสารคาม        |
| จังหวัดระยอง 21130     | 23000                 | จังหวัดฉะเชิงเทรา 24120  |
+----------------------+-----------------------+-----------------------+
| 25. สาขากบินทร์บุรี      | 26. สาขานครนายก       | 27. สาขาเพชรบุรี        |
|                      |                       |                       |
| เลขที่ 123-124-125 หมู่ที่ | เลขที่ 75/9-10 หมู่ที่ 1    | เลขที่ 94/10, 94/11 หมู่ที่ |
| 16 ตำบลเมืองเก่า       | ตำบลท่าช้าง             | 1 ตำบลต้นมะม่วง         |
|                      |                       |                       |
| อำเภอกบินทร์บุรี         | อำเภอเมือง             | อำเภอเมือง จังหวัดเพชรบุรี |
| จังหวัดปราจีนบุรี 25240   | จังหวัดนครนายก 26000    | 76000                 |
+----------------------+-----------------------+-----------------------+
| 28. สาขาหัวหิน         | 29. สาขากาญจนบุรี       | 30. สาขาอ่างทอง        |
|                      |                       |                       |
| เลขที่ 75/16 ตำบลหัวหิน  | เลขที่ 284/24 ถนนแสงชูโต | เลขที่ 82/21 ตำบลย่านซื่อ  |
| อำเภอหัวหิน            | ตำบลบ้านเหนือ           | อำเภอเมือง             |
|                      |                       |                       |
| จังหวัดประจวบคีรีขันธ์     | อำเภอเมือง             | จังหวัดอ่างทอง 14000     |
| 77110                | จังหวัดกาญจนบุรี 71000    |                       |
+----------------------+-----------------------+-----------------------+
| 31. สาขาอยุธยา        | 32. สาขาระยอง         | 33. สาขาชุมพร          |
|                      |                       |                       |
|   เลขที่ ฑ. 143/3-4    |   เลขที่ 43/5-6         |   เลขที่ 32/11-12 หมู่ที่   |
|   หมู่ที่ 8 ถนนป่ามะพร้าว  |   ถนนจันทอุดม           |   11 ถนนชุมพร-ระนอง    |
|                      |                       |                       |
|   ตำบลหัวรอ           |   ตำบลท่าประดู่          |   ตำบลวังไผ่ อำเภอเมือง  |
|   อำเภอพระนครศรีอยุธยา |   อำเภอเมือง           |                       |
|                      |                       |   จังหวัดชุมพร 86000     |
| จังหวัดพระนครศรีอยุธยา   | จังหวัดระยอง 21000      |                       |
| 13000                |                       |                       |
+----------------------+-----------------------+-----------------------+
| 34. สาขาตรัง          | 35. สาขาอุดรธานี        | 36. สาขาสุโขทัย         |
|                      |                       |                       |
|   เลขที่ 50/9-10 หมู่ที่   |   เลขที่ 148/10 หมู่ที่ 5   |   เลขที่ 50/12          |
|   10                 |                       |   ถนนบาลเมือง          |
|                      |   ตำบลหมากแข้ง         |                       |
|   ตำบลโคกหล่อ         |   อำเภอเมือง           | ตำบลธานี อำเภอเมือง     |
|   อำเภอเมือง          |                       |                       |
|                      |   จังหวัดอุดรธานี 41000   | จังหวัดสุโขทัย 64000      |
| จังหวัดตรัง 92000       |                       |                       |
+----------------------+-----------------------+-----------------------+
| 37. สาขาเชียงใหม่      | 38. สาขาเชียงราย       | 39. สาขาลำปาง         |
|                      |                       |                       |
|   เลขที่ 267/14        |   เลขที่ 70/6-9 หมู่ที่ 13  |   เลขที่ 342/13         |
|   ถนนช้างคลาน         |   ถนนพหลโยธิน          |   ถนนพหลโยธิน          |
|                      |                       |                       |
| ตำบลช้างคลาน          |   ตำบลรอบเวียง         |   ตำบลหัวเวียง          |
| อำเภอเมือง            |   อำเภอเมือง           |                       |
|                      |                       | อำเภอเมือง จังหวัดลำปาง  |
| จังหวัดเชียงใหม่ 50100   |   จังหวัดเชียงราย 57000  | 52000                 |
+----------------------+-----------------------+-----------------------+
| 40. สาขาสิงห์บุรี        | 41. สาขาร้อยเอ็ด        | 42. สาขาพิษณุโลก        |
|                      |                       |                       |
|   เลขที่ 729-730       | เลขที่ 38/27 ถนนสันติสุข   | เลขที่ 29/70-71         |
|   ถนนวิไลจิตต์          | ตำบลในเมือง            | ถนนธรรมบูชา            |
|                      |                       |                       |
|   ตำบลบางพุทรา        | อำเภอเมืองร้อยเอ็ด       | ตำบลในเมือง            |
|   อำเภอเมือง          |                       | อำเภอเมืองพิษณุโลก       |
|                      |   จังหวัดร้อยเอ็ด 45000   |                       |
| จังหวัดสิงห์บุรี 16000     |                       | จังหวัดพิษณุโลก 65000     |
+----------------------+-----------------------+-----------------------+
| 43. สาขานางรอง       | 44. สาขาศรีมหาโพธิ      |   45. สาขามหาสารคาม   |
|                      |                       |                       |
| เลขที่ 781/26          | เลขที่ 249/2-249/3 หมู่ที่  |   เลขที่ 213/1-2        |
| ถนนโชคชัย-เดชอุดม      | 4 ตำบลศรีมหาโพธิ        |   ถนนศรีสวัสดิ์ดำเนิน      |
|                      |                       |                       |
| ตำบลนางรอง           | อำเภอศรีมหาโพธิ         |   ตำบลตลาด อำเภอเมือง  |
| อำเภอนางรอง          |                       |                       |
|                      | จังหวัดปราจีนบุรี 25140    |   จังหวัดมหาสารคาม      |
| จังหวัดบุรีรัมย์ 31110     |                       |   44000               |
+----------------------+-----------------------+-----------------------+
|   46. สาขาลำนารายณ์   |   47. สาขากาฬสินธุ์      |   48. สาขาสระบุรี       |
|                      |                       |                       |
|   เลขที่ 1/3           |   เลขที่ 25/9 ถนนถีนานนท์ |   เลขที่ 173/25-27      |
|   ถนนสุระนารายณ์       |                       |   ถนนสุดบรรทัด          |
|                      |   ตำบลกาฬสินธุ์          |                       |
|   ตำบลลำนารายณ์       |   อำเภอเมืองกาฬสินธุ์     |   ตำบลปากเพรียว        |
|   อำเภอชัยบาดาล       |                       |   อำเภอเมืองสระบุรี      |
|                      |   จังหวัดกาฬสินธุ์ 46000   |                       |
|   จังหวัดลพบุรี 15130    |                       |   จังหวัดสระบุรี 18000    |
+----------------------+-----------------------+-----------------------+
|   49. สาขาราชบุรี      |   50. สาขาสะพาน 4     |   51. สาขาระนอง       |
|                      |                       |                       |
|   เลขที่ 143/15-16     |   เลขที่ 177/1 หมู่ที่ 3    |   เลขที่ 291/68, 69     |
|   ถนนเพชรเกษม        |                       |   ถนนเพชรเกษม         |
|                      |   ตำบลมาบยางพร        |                       |
|   ตำบลหน้าเมือง        |   อำเภอปลวกแดง        |   ตำบลบางนอน          |
|   อำเภอเมือง          |                       |   อำเภอเมืองระนอง      |
|                      |   จังหวัดระยอง 21140    |                       |
|   จังหวัดราชบุรี 70000   |                       |   จังหวัดระนอง 85000    |
+----------------------+-----------------------+-----------------------+
|   52 สาขาสมุทรสงคราม  |   53. สาขาชัยภูมิ        |   54. สาขาบ้านโป่ง      |
|                      |                       |                       |
|   เลขที่ 125/39        |   เลขที่ 158-159 หมู่ที่ 6  |   เลขที่ 26             |
|   ซอยบางแก้ว          |   ถนนชัยภูมิ-สี่คิ้ว         |   ถนนเฉลิมพระเกียรติ     |
|   ถนนทางเข้าเมือง      |                       |                       |
|                      |   ตำบลในเมือง          |   ตำบลบ้านโป่ง          |
|   ตำบลแม่กลอง         |   อำเภอเมือง           |   อำเภอบ้านโป่ง         |
|                      |                       |                       |
|  อำเภอเมืองสมุทรสงคราม |   จังหวัดชัยภูมิ 36000     |   จังหวัดราชบุรี 70110    |
|                      |                       |                       |
|   จังหวัดสมุทรสงคราม    |                       |                       |
|   75000              |                       |                       |
+----------------------+-----------------------+-----------------------+
|   55. สาขาภูเก็ต       |   56. สาขาอุบลราชธานี   |                       |
|                      |                       |                       |
|   เลขที่ 1/4 , 1/122-4 |   เลขที่ 182            |                       |
|   หมู่ที่ 3 ถ.เทพกษัตรีย์   |   ถนนชวาลานอก         |                       |
|                      |                       |                       |
|   ตำบลรัษฎา           |   ตำบลในเมือง          |                       |
|   อำเภอเมืองภูเก็ต      |   อำเภอเมือง           |                       |
|                      |                       |                       |
|   จังหวัดภูเก็ต 83000    |   จังหวัดอุบลราชธานี      |                       |
|                      |   34000               |                       |
+----------------------+-----------------------+-----------------------+

+--------------------+----------------------+-------------------------+
| บริษัท ซี.วี.เอ. จำกัด  |                      |                         |
+--------------------+----------------------+-------------------------+
| 1.  สำนักงานใหญ่     | 2.  สาขากรุงเทพฯ      | 3.  สาขาพนมสารคาม       |
|                    |                      |                         |
|   เลขที่ 69          | เลขที่ 71 ถ.รามคำแหง   |   เลขที่ 155/41-42 หมู่ที่ 4  |
|   ถนนรามคำแหง      | แขวงหัวหมาก           |   ตำบลเมืองเก่า           |
|                    |                      |   อำเภอพนมสารคาม        |
| แขวงหัวหมาก         | เขตบางกะปิ            |   จังหวัดฉะเชิงเทรา 24000  |
| เขตบางกะปิ          | จังหวัดกรุงเทพฯ 10240   |                         |
| กรุงเทพมหานคร 10240 |                      |                         |
+--------------------+----------------------+-------------------------+
| 4.  สาขาชลบุรี       | 5.  สาขาพัทยา         | 6.  สาขาศรีราชา          |
|                    |                      |                         |
|   เลขที่ 5/9         |   เลขที่ 23/10-11 หมู่ที่  |   เลขที่ 15/27 หมู่ที่ 4      |
|   ถนนวชิรปราการ     |   6 ถนนสุขุมวิท         |   ถนนสุขุมวิท ตำบลสุรศักดิ์    |
|   ตำบลบางปลาสร้อย   |   ตำบลนาเกลือ         |   อำเภอศรีราชา จังหวัดชลบุรี |
|   อำเภอเมือง        |   อำเภอบางละมุง       |   20110                 |
|   จังหวัดชลบุรี 20000  |                      |                         |
|                    |   จังหวัดชลบุรี 20150    |                         |
+--------------------+----------------------+-------------------------+
| 7.  สาขาระยอง      | 8.  สาขาแกลง         | 9.  สาขาบ้านฉาง          |
|                    |                      |                         |
|   เลขที่ 43/5-6      |   เลขที่ 204/159-160   |   เลขที่ 138/3 หมู่ที่ 3      |
|   ถนนจันทอุดม        |   ถนนสุขุมวิท           |   ตำบลบ้านฉาง            |
|   ตำบลท่าประดู่       |   ตำบลทางเกวียน       |                         |
|   อำเภอเมือง        |   อำเภอแกลง          | อำเภอบ้านฉาง จังหวัดระยอง  |
|   จังหวัดระยอง 21000 |   จังหวัดระยอง 21110   | 21130                   |
+--------------------+----------------------+-------------------------+
| 10. สาขาจันทบุรี      | 11. สาขาตราด         | 12. สาขาอยุธยา           |
|                    |                      |                         |
|   เลขที่ 183/6-7     |   เลขที่ 154/4-5 หมู่ที่5  |   เลขที่ ฑ. 143/3-4 หมู่ที่ 8 |
|   ถนนตรีรัตน์         |   ถ.ตราด-แหลมงอบ     |   ถนนป่ามะพร้าว           |
|                    |   ตำบลหนองเสม็ด       |                         |
|   ตำบลจันทนิมิต       |   อำเภอเมือง          |   ตำบลหัวรอ              |
|   อำเภอเมือง        |                      |   อำเภอพระนครศรีอยุธยา    |
|   จังหวัดจันทบุรี 22000 |   จังหวัดตราด 23000    |                         |
|                    |                      |   จังหวัดพระนครศรีอยุธยา    |
|                    |                      |   13000                 |
+--------------------+----------------------+-------------------------+
| 13. สาขานครนายก    | 14. สาขาอ่างทอง       | 15. สาขากาญจนบุรี         |
|                    |                      |                         |
| เลขที่ 75/9-10 หมู่ที่ 1 |   เลขที่ 82/21 หมู่ที่ 1   | เลขที่ 284/24 ถนนแสงชูโต   |
| ตำบลท่าช้าง          |   ตำบลย่านซื่อ          | ตำบลบ้านเหนือ             |
|                    |   อำเภอเมือง          |                         |
| อำเภอเมือง          |                      |   อำเภอเมือง             |
| จังหวัดนครนายก 26000 |   จังหวัดอ่างทอง 14000  |   จังหวัดกาญจนบุรี 71000    |
+--------------------+----------------------+-------------------------+
| 16. สาขากบินทร์บุรี    | 17. สาขาเพชรบุรี       | 18. สาขาฉะเชิงเทรา       |
|                    |                      |                         |
| เลขที่ 123-124-125   | เลขที่ 94/10, 94/11    | เลขที่ 18/10 ถนนสุขประยูร   |
| หมู่ที่ 16             | หมู่ที่ 1                |                         |
|                    |                      | ตำบลบางตีนเป็ด อำเภอเมือง  |
| ตำบลเมืองเก่า        |   ตำบลต้นมะม่วง        |                         |
| อำเภอกบินทร์บุรี       |   อำเภอเมือง          | จังหวัดฉะเชิงเทรา 24000    |
|                    |                      |                         |
| จังหวัดปราจีนบุรี 25240 |   จังหวัดเพชรบุรี 76000  |                         |
+--------------------+----------------------+-------------------------+
| 19. สาขาหัวหิน       |                      |                         |
|                    |                      |                         |
|   เลขที่ 75/16       |                      |                         |
|   ถนนชมสินธ์         |                      |                         |
|                    |                      |                         |
|   ตำบลหัวหิน         |                      |                         |
|   อำเภอหัวหิน        |                      |                         |
|                    |                      |                         |
| จังหวัดประจวบคีรีขันธ์   |                      |                         |
| 77110              |                      |                         |
+--------------------+----------------------+-------------------------+

+-----------------------------------------------------------------------+
| บริษัท ชยภาค จำกัด                                                       |
+-----------------------------------------------------------------------+
|   1. สำนักงานใหญ่ เลขที่ 71 ถนนรามคำแหง แขวงหัวหมาก เขตบางกะปิ กรุงเทพฯ      |
|   10240                                                               |
+-----------------------------------------------------------------------+

ภาวะตลาดรถจักรยานยนต์และรถยนต์โดยรวมทั่วประเทศ

ธุรกิจเช่าซื้อรถจักรยานยนต์และรถยนต์จะแปรผันตามภาวะตลาดรถจักรยานยนต์และรถยนต์ซึ่งขึ้น
อยู่กับภาพรวมเศรษฐกิจของประเทศ ตั้งแต่ปี 2545 เป็นต้นมา
ภาวะเศรษฐกิจของประเทศได้แสดงสัญญาณ ฟื้นตัวขึ้น ดังจะเห็นได้จาก
ยอดจำหน่ายรถจักรยานยนต์ทั่วประเทศที่เพิ่มขึ้นจาก 1,767,074 คันในปี 2546 เป็น 2,109,227
คัน ในปี 2548 แต่สำหรับในปี 2549 และปี 2550
ภาวะเศรษฐกิจของประเทศมีการชะลอตัวทำให้ยอดจำหน่ายรถจักรยานยนต์ลดลงติดต่อกัน 2
ปีซ้อนเหลือเพียง1,976,493 คัน และ 1,595,305 คันตามลำดับ แต่ในปี 2551
ตลาดรวมรถจักรยานยนต์ มียอดจำหน่ายรวมที่ 1,741,749 คัน เพิ่มขึ้น 9.2 % เมื่อเทียบกับปี
2550 เป็นผลมาจากพืชผลทางการเกษตรมีราคาสูง
และเป็นครั้งแรกที่พืชพลังงานมีส่วนสำคัญในการกระจายรายได้ให้เกษตรกร เช่น อ้อย,
มันสำปะหลัง, ข้าวโพด และปาล์มน้ำมัน มีราคาสูงขึ้นตามราคาน้ำมัน
ซึ่งเป็นปัจจัยบวกต่อยอดขายรถจักรยานยนต์ในต่างจังหวัด สำหรับในปี 2552
ตลาดรวมรถจักรยานยนต์ มียอดจำหน่ายรวมที่ 1,553,561 คัน ลดลง 10.8 % เมื่อเทียบกับปี
2551 เป็นผลมาจากวิกฤติเศรษฐกิจโลก ทำให้เศรษฐกิจภายในประเทศชะลอตัวอย่างรุนแรง
ขณะเดียวกัน ยอดจำหน่ายรถยนต์เพิ่มขึ้นจาก 533,176 คันในปี 2546 เป็น 703,432 คันในปี
2548 หลังจากปี 2548
ยอดขายลดลงมาตลอดเนื่องจากภาวะวิฤติเศรษฐกิจโลกโดยตลาดรวมรถยนต์ลดลงติดต่อกัน 4
ปีซ้อนจาก682,162 คัน ในปี 2549 เหลือเพียง 631,251 คัน ในปี 2550 และ 615,269 คัน
ในปี 2551 และ 548,871 คันในปี 2552 ตามลำดับ กลุ่มผู้ผลิตรถจักรยานยนต์และรถยนต์รายใหญ่
คาดว่าในปี 2553 ยอดจำหน่ายรถจักรยานยนต์และรถยนต์ทั่วประเทศไม่ต่ำกว่า 1,700,000 คัน
และ 628,000 คัน ตามลำดับ

ปริมาณการจำหน่ายยานยนต์โดยรวมทั่วประเทศ (หน่วย: คัน)

+-----------------+---------+---------+---------+---------+---------+
| ประเภทรถ        | 2552    | 2551    | 2550    | 2549    | 2548    |
+=================+=========+=========+=========+=========+=========+
|   รถยนต์นั่ง       |         |         |         |         |         |
|                 | 230,037 | 239,954 | 180,120 | 191,764 | 188,211 |
+-----------------+---------+---------+---------+---------+---------+
|   รถยนต์เชิงพาณิชย์ |         |         |         |         |         |
|                 | 318,834 | 375,315 | 451,131 | 490,398 | 515,221 |
+-----------------+---------+---------+---------+---------+---------+
|   รวมรถยนต์      |         |         |         |         |         |
|                 | 548,871 | 615,269 | 631,251 | 682,162 | 703,432 |
+-----------------+---------+---------+---------+---------+---------+
|   % เปลี่ยนแปลง   |   -10.8 |   -2.5  |   -7.5  |   -3.0  |   12.4  |
+-----------------+---------+---------+---------+---------+---------+
|   รถจักรยานยนต์   | 1,      | 1,      | 1,      | 1,      | 2,      |
|                 | 553,561 | 741,749 | 595,305 | 976,493 | 109,227 |
+-----------------+---------+---------+---------+---------+---------+
|   % เปลี่ยนแปลง   |   -10.8 |   9.2   |   -19.3 |   -6.3  |   3.5   |
+-----------------+---------+---------+---------+---------+---------+

ที่มา: ธนาคารแห่งประเทศไทย, สมาคมธุรกิจเช่าซื้อไทย, กรมการขนส่งทางบก

ภาวะตลาดรถจักรยานยนต์ในกรุงเทพฯ และปริมณฑล

สำหรับภาวะตลาดรถจักรยานยนต์ในเขตกรุงเทพฯ และปริมณฑล
ซึ่งกลุ่มบริษัทเป็นผู้นำทางการตลาดในเขตพื้นที่ดังกล่าว เมื่อพิจารณาพบว่านับแต่ปี 2545 เป็นต้นมา
ยอดจำหน่ายรถจักรยานยนต์สูงขึ้นจาก 213,557คัน ในปี 2545 เป็น 390,740 คันในปี 2549
โดยมีอัตราการขยายตัวเฉลี่ยต่อปี (Compounded Annual Growth Rate) ร้อยละ 16.3
แต่หลังจากปี 2549 ภาวะเศรษฐกิจชะลอตัว ผู้ให้บริการรายใหม่ๆเริ่มทยอยปิดกิจการลงทำให้ปี
2550 ยอดจำหน่ายถจักรยานยนต์ในเขตกรุงเทพฯและปริมณฑล ลดลงมาอยู่ที่ 353,149 คันและในปี
2551 ยอดจำหน่ายถจักรยานยนต์รวมอยู่ที่ 367,779 คัน เพิ่มขึ้น 4.1 % จากปี 2550 สำหรับในปี
2552 ยอดจำหน่ายรถจักรยานยนต์รวมอยู่ที่ 328,749 คัน ลดลง 10.6 % จากปี 2551

แนวโน้มการเติบโตของสินเชื่อเพื่อการเช่าซื้อรถจักรยานยนต์ในเขตกรุงเทพและปริมณฑล

จากยอดจำหน่ายรถจักรยานยนต์ในเขตกรุงเทพและปริมณฑลทั้งหมด
แบ่งเป็นการซื้อโดยสินเชื่อเช่าซื้อประมาณ ร้อยละ 60 และการเช่าซื้อด้วยเงินสดประมาณร้อยละ
40 จากอัตราดังกล่าวกลุ่มบริษัทคาดว่าในปี
2553สัดส่วนการซื้อรถจักรยานยนต์ในเขตกรุงเทพฯและปริมณฑลด้วยสินเชื่อเช่าซื้อ
คาดว่าจะมีสัดส่วนลดลง สาเหตุเนื่องจากภาวะเศรษฐกิจชะลอตัว และผู้ให้บริการรายใหม่ๆ
เริ่มทยอยกันปิดกิจการลง เนื่องจากมีการแข่งขันที่ค่อนข้างรุนแรง
ผู้ให้บริการเช่าซื้อส่วนใหญ่ชะลอการปล่อยสินเชื่อ
ประกอบกับมีมาตรการที่เข้มงวดมากขึ้นในการปล่อยสินเชื่อ ส่งผลให้สัดส่วนการเช่าซื้อลดลง

ยอดจำหน่ายรถจักรยานยนต์ และสัดส่วนเปรียบเทียบระหว่างการซื้อด้วยสินเชื่อเช่าซื้อและเงินสด

(ในเขตกรุงเทพฯ และปริมณฑล)

  ---------------------------------------------------------------------------------------------------
  (หน่วย: คัน)                              2552        2551        2550        2549        2548
  --------------------------------------- ----------- ----------- ----------- ----------- -----------
  ยอดจำหน่ายรถจักรยานยนต์ทั่วประเทศ            1,553,561   1,741,749   1,595,305   1,976,493   2,109,227

  ยอดจำหน่ายรถจักรยานยนต์ในเขตกรุงเทพฯ        328,749     367,779     353,149     390,740     346,635
  และปริมณฑล                                                                               

  ร้อยละยอดจำหน่ายรถจักรยานยนต์ในเขตกรุงเทพฯ   21.16       21.12       22.14       19.77       16.43
  และปริมณฑล                                                                               

  ปริมาณการซื้อด้วยสินเชื่อในเขตกรุงเทพฯ          199,983     261,154     276,659     313,972     267,916
  และปริมณฑล                                                                               

  ร้อยละการซื้อด้วยสินเชื่อ                      60.83       71.01       78.34       80.35       77.29

  ปริมาณการซื้อด้วยเงินสดในเขตกรุงเทพฯ          128,766     106,625     76,490      76,768      78,719
  และปริมณฑล                                                                               

  ร้อยละการซื้อด้วยเงินสด                      39.17       28.99       21.66       19.65       22.71
  ---------------------------------------------------------------------------------------------------

ที่มา : ข้อมูลจากสมาคมธุรกิจเช่าซื้อรถจักรยานยนต์, กรมการขนส่งทางบก

  4.3 การจัดหาบริการ

  4.3.1 แหล่งที่มาของเงินทุน

แหล่งที่มาของเงินทุนของกลุ่มบริษัทสามารถสรุปได้ดังนี้

1.เงินที่ได้รับจากการชำระค่างวด
เป็นแหล่งเงินทุนที่สำคัญของกลุ่มบริษัทโดยกลุ่มบริษัทจะนำเงินที่ได้รับจากการชำระค่างวดของลูกค้าในส่วนที่เหลือจากการหักค่าใช้จ่ายต่างๆ
ไปเป็นเงินทุนในการให้ สินเชื่อกับลูกค้า

2.เงินกู้ยืมระยะสั้นจากธนาคารพาณิชย์ สถาบันการเงิน ซึ่งอยู่ในรูปของเงินกู้ยืมหมุนเวียนจาก
ธนาคารพาณิชย์ทั้งในประเทศและต่างประเทศ

3. เงินที่ได้รับจากการจำหน่ายหุ้นกู้ ซึ่งจำหน่ายให้แก่ผู้ลงทุนสถาบัน อายุหุ้นกู้ 2 ปี และ 3.5 ปี
ซึ่งสอดคล้องกับอายุการให้สินเชื่อเช่าซื้อโดยเฉลี่ยแก่ลูกค้าใหม่

4. เงินกู้ยืมระยะยาวจากธนาคารพาณิชย์ จำนวน 1,900 ล้านบาท

5. ส่วนของผู้ถือหุ้นซึ่งประกอบด้วยทุนจดทะเบียนและเรียกชำระแล้ว และกำไรสะสม
สำหรับนโยบายการจัดหาเงินทุนในอนาคต
กลุ่มบริษัทมีนโยบายในการจัดหาแหล่งเงินทุนให้สอดคล้องกับวัตถุประสงค์การใช้เงิน
โดยคำนึงถึงความเหมาะสมของระยะเวลาการชำระคืนและอัตราส่วนหนี้สินต่อส่วนของผู้ถือหุ้น

  4.3.2 การให้กู้ยืม

1)  นโยบายการให้กู้ยืม

กลุ่มบริษัทให้ความสำคัญต่อความสามารถในการชำระคืนหนี้ของลูกค้า โดยได้กำหนดคุณสมบัติ
เบื้องต้นของผู้ขอสินเชื่อว่าต้องมีรายได้ที่เพียงพอต่อการชำระค่างวด
มีอาชีพการงานที่มั่นคงและที่อยู่อาศัยเป็นหลักแหล่งอยู่ในพื้นที่ที่ให้บริการได้
โดยลูกค้าเป้าหมายของกลุ่มบริษัท คือ บุคคลธรรมดารายย่อยทั่วไป
ซึ่งมีรายได้เพียงพอตามเกณฑ์มาตรฐานของกลุ่มบริษัท

2)  ธุรกิจให้บริการสินเชื่อเช่าซื้อรถจักรยานยนต์และรถยนต์

  ขั้นตอนการพิจารณาสินเชื่อเบื้องต้น

หลังจากที่ผู้ขอสินเชื่อได้แสดงความประสงค์ในการเช่าซื้อต่อเจ้าหน้าที่สินเชื่อ
เจ้าหน้าที่สินเชื่อจะพิจารณาความเหมาะสมของผู้ขอสินเชื่อ โดยพิจารณาจากความมั่นคงของรายได้
อาชีพ หลักแหล่งที่อยู่อาศัย และคุณสมบัติของผู้ค้ำประกัน
ในกรณีของรถยนต์ซึ่งเกือบทั้งหมดจะเป็นรถยนต์ใหม่
สำหรับรถจักรยานยนต์ซึ่งทั้งหมดเป็นรถใหม่กลุ่มบริษัทจะเป็นผู้กำหนดเงื่อนไขการรับเช่าซื้อ
ต่อจากนั้น เจ้าหน้าที่สินเชื่อจะตกลงเงื่อนไขการ ให้สินเชื่อเช่าซื้อได้แก่ ยอดจัดหรือเงินดาวน์
ค่างวด ค่าทะเบียนและ พ.ร.บ.
และค่าประกันภัยก่อนลงนามทำสัญญาเช่าซื้อเจ้าหน้าที่สินเชื่อจะแจ้งรายละเอียดผู้ขอสินเชื่อเบื้องต้นไปยังสำนักงานเพื่อให้ผู้จัดการฝ่ายสินเชื่อดำเนินการตรวจสอบประวัติของผู้ขอสินเชื่อจากระบบฐานข้อมูลของกลุ่มบริษัทว่าบุคคลดังกล่าวอยู่ในบัญชีรายชื่อต้องห้าม
(Black List) ของทางกลุ่มบริษัทหรือไม่ สำหรับรถยนต์ มีการตรวจสอบจากฐานข้อมูลของ
National Credit Bureau (NCB)เพิ่มเติมจากการตรวจสอบปกติของทางบริษัท
รวมถึงตรวจสอบภาระผูกพันอื่นที่อยู่ระหว่างการพิจารณา หรืออยู่ระหว่างการผ่อนชำระกับกลุ่มบริษัท
(ทั้งนี้บัญชีรายชื่อดังกล่าวเป็นรายชื่อที่กลุ่มบริษัทจัดทำขึ้นเอง
โดยรวบรวมประวัติการชำระเงินค่างวดของผู้ที่เคยขอสินเชื่อเช่าซื้อจากกลุ่มบริษัท รายชื่อต้องห้าม
คือ รายชื่อลูกค้าที่มีปัญหาในการชำระเงินในอดีต)

ขั้นตอนการตรวจสอบข้อมูลและเอกสารประกอบการพิจารณาสินเชื่อ

กลุ่มบริษัทจะดำเนินการตรวจสอบประวัติผู้ขอสินเชื่อ หากผู้ขอสินเชื่อมีประวัติดีหรือไม่มีรายชื่ออยู่ใน
Black List ของฐานข้อมูลกลุ่มบริษัท เจ้าหน้าที่สินเชื่อจะให้ผู้ขอสินเชื่อกรอกข้อมูลในคำขอ
สินเชื่อพร้อมยื่นเอกสารประกอบการขอสินเชื่อ ซึ่งประกอบด้วย สำเนาบัตรประจำตัวประชาชน
สำเนาทะเบียนบ้าน สำเนาใบเสร็จเงินเดือน และเอกสารของผู้ค้ำประกัน
โดยผู้ขอสินเชื่อจำเป็นต้องแสดงเอกสารตัวจริงแก่เจ้าหน้าที่สินเชื่อ
และตกลงรายละเอียดการเช่าซื้อ ทั้งนี้เจ้าหน้าที่สินเชื่อจะจัดทำ Credit Scoring
เพื่อประเมินฐานะของลูกค้าและ
ผู้ค้ำประกันก่อนส่งข้อมูลและเอกสารทุกฉบับให้เจ้าหน้าที่ตรวจสอบเพื่อดำเนินการตรวจสอบความครบถ้วนและความถูกต้องของข้อมูลและบันทึกข้อมูลทั้งหมดในฐานข้อมูลลูกค้าของกลุ่มบริษัทก่อนพิจารณาสินเชื่อในขั้นต่อไป
อย่างไรก็ตามหากลูกค้ามีรายชื่ออยู่ใน Black List หรือไม่ผ่านมาตรฐาน Credit Scoring
กลุ่มบริษัทจะปฏิเสธการให้สินเชื่อและแจ้งผลให้แก่เจ้าหน้าที่สินเชื่อเพื่อแจ้งต่อไปยังลูกค้า

ขั้นตอนการอนุมัติสินเชื่อ

ภายหลังเจ้าหน้าที่ตรวจสอบได้ตรวจสอบความถูกต้องและครบถ้วนของข้อมูล
หากข้อมูลและหลักฐานดังกล่าวเป็นไปตามหลักเกณฑ์การอนุมัติสินเชื่อของกลุ่มบริษัท
ฝ่ายสินเชื่อจะดำเนินการอนุมัติคำขอสินเชื่อเช่าซื้อดังกล่าวและแจ้งผลให้ลูกค้าทราบโดยทั่วไปกลุ่มบริษัทจะใช้เวลาพิจารณาและอนุมัติการให้สินเชื่อเช่าซื้อรถจักรยานยนต์ได้ภายใน
3 วัน กลุ่มบริษัทจะใช้เวลาในการพิจารณาและอนุมัติสินเชื่อเช่าซื้อรถยนต์ภายใน 7
วันและกำหนดผู้มีอำนาจอนุมัติวงเงินสินเชื่อ ดังนี้

(หน่วย: บาท)

+----------------------+----------------------+------------------------+
| รถยนต์เก่า (มือสอง)     | รถยนต์ใหม่             | ผู้มีอำนาจอนุมัติ            |
|                      |                      |                        |
|                      |                      | วงเงินสินเชื่อ             |
+----------------------+----------------------+------------------------+
| 550,000              | 1,500,000            | ผู้จัดการฝ่ายสินเชื่อ         |
+----------------------+----------------------+------------------------+
| < 850,000            | < 2,000,000          | ผู้ช่วยรองกรรมการผู้จัดการ   |
+----------------------+----------------------+------------------------+
| < 1,200,000          | < 2,500,000          | รองกรรมการผู้จัดการ       |
+----------------------+----------------------+------------------------+
| < 2,500,000          | < 5,000,000          | กรรมการผู้จัดการ          |
+----------------------+----------------------+------------------------+
| > 2,500,000          | > 5,000,000          | คณะกรรมการบริหารบริษัท    |
+----------------------+----------------------+------------------------+

ขั้นตอนการดำเนินงานภายหลังผ่านอนุมัติสินเชื่อ

หลังจากคำขอสินเชื่อได้รับการอนุมัติเรียบร้อย
ผู้จำหน่ายจะเป็นผู้ดำเนินการโอนกรรมสิทธ์ทรัพย์สินให้แก่กลุ่มบริษัท
โดยกลุ่มบริษัทจะจัดให้มีการประกันภัยทรัพย์สินทันทีที่ลูกค้าได้รับทรัพย์สิน ไปจากผู้จำหน่าย
โดยกลุ่มบริษัทเป็นผู้รับผลประโยชน์ ทั้งนี้ข้อมูลและหลักฐานของลูกค้าจะอยู่ในฐานข้อมูลของกลุ่มบริษัท
ซึ่งฝ่ายปฏิบัติการจะติดตามดูแลลูกค้าต่อไป

-   การให้บริการอื่นนอกจากบริการสินเชื่อเช่าซื้อ

นอกเหนือจากการให้บริการสินเชื่อเช่าซื้อ
กลุ่มบริษัทยังให้บริการการทำประกันภัยบริการต่ออายุกรมธรรม์และการดูแลบริการลูกค้าในเรื่องงานทะเบียนตลอดระยะเวลาที่ยังมีการผ่อนชำระกับกลุ่มบริษัท
โดยฝ่ายปฏิบัติการจะมีเจ้าหน้าที่คอยดูแลอำนวยความสะดวกในบริการดังกล่าว

-   การจัดเก็บหนี้

ฝ่ายอำนวยการจะรับผิดชอบดูแลลูกค้าในส่วนของการรับชำระค่างวดตามอายุสัญญาเช่าซื้อ
โดยส่งเอกสาร ใบแจ้งการชำระเงิน (Statement) ให้แก่ลูกค้าทุกเดือน ทั้งนี้
ลูกค้าสามารถผ่อนชำระค่างวดได้หลายวิธีเช่น การชำระค่างวดโดยเงินสดผ่านธนาคาร
ชำระโดยเช็คลงวันที่ล่วงหน้า หรือธนาณัติ
หรือชำระค่างวดผ่านเจ้าหน้าที่บริหารหนี้ของกลุ่มบริษัทซึ่งไปรับค่างวด
หรือชำระค่างวดผ่านสำนักงานใหญ่และสำนักงานสาขา อย่างไรก็ตาม
กลุ่มบริษัทได้เพิ่มช่องทางการชำระค่างวดผ่าน Counter Service (ร้านสะดวกซื้อ)
ทั่วไปเพื่อเพิ่มความสะดวกให้แก่ลูกค้า
โดยปกติกลุ่มบริษัทจะดำเนินการโอนกรรมสิทธิ์ในทรัพย์สินให้แก่ลูกค้าหลังการชำระค่างวดครบถ้วนตามสัญญาเช่าซื้อ

-   การบริหารหนี้และการยึดทรัพย์สิน

ฝ่ายอำนวยการจะเป็นผู้ติดตามดูแลการชำระเงินค่างวดของลูกค้า
โดยการชำระค่างวดจะเป็นตามรายละเอียดเรื่อง “การจัดเก็บหนี้” ที่ได้กล่าวข้างต้น
หากเกิดการค้างชำระค่างวด กลุ่มบริษัทจะมีมาตรการควบคุมสินเชื่อดังนี้

1.หลังจากการผ่านการอนุมัติสินเชื่อ เจ้าหน้าที่บริหารหนี้จะดำเนินการสอบทานที่อยู่และการติดต่อ
ลูกค้า เช่น ที่พักอาศัย ที่ทำงาน และเบอร์โทรศัพท์

2.ในกรณีที่ลูกค้าค้างชำระไม่เกิน 3 งวด
ฝ่ายปฏิบัติการจะติดต่อเพื่อแจ้งเตือนการชำระค่างวดและตรวจสอบการให้บริการของทางกลุ่มบริษัทแก่ลูกค้าผ่านทางโทรศัพท์

3.ในกรณีที่ลูกค้าค้างชำระมากกว่า 3 งวด แต่น้อยกว่า 6 งวด
ฝ่ายปฏิบัติการจะส่งเจ้าหน้าที่บริหารหนี้เพื่อติดตามและตรวจสอบทรัพย์สิน
กรณีที่ลูกค้าไม่สามารถชำระค่างวดหรือส่งมอบทรัพย์สินได้
กลุ่มบริษัทจะดำเนินการส่งจดหมายบอกเลิกสัญญาตามที่กฎหมายกำหนดไปยังลูกค้า

4.เจ้าหน้าที่บริหารหนี้พิเศษจะดำเนินการยึดทรัพย์สินจากลูกค้าและ/หรือดำเนินคดีทันที
กรณีที่สามารถยึดทรัพย์สินมาได้ เจ้าหน้าที่สินค้าคงคลังจะพิจารณาประเมินสภาพ
และความเหมาะสมในการปรับสภาพทรัพย์สินนั้นๆ เพื่อดำเนินการจำหน่าย
ในกรณีที่จำหน่ายทรัพย์สินที่ยึดมาได้แต่ได้เงินมาไม่เพียงพอที่จะชำระหนี้คงเหลือ
กลุ่มบริษัทจะดำเนินการด้านกฎหมายกับลูกค้าและผู้ค้ำประกันต่อไป

ในการดำเนินการควบคุมสินเชื่อในขั้นตอนดังกล่าว
หากเป็นกรณีที่มีความเสียหายที่ชัดเจนและเป็นเรื่องเร่งด่วน กลุ่มบริษัทอาจจะดำเนินการหลายๆ
มาตรการพร้อมกัน ทั้งนี้บริษัทจะเริ่มคิดเบี้ยปรับทันทีที่ ผิดนัดชำระงวดที่ 1
โดยอัตราเบี้ยปรับเป็นไปตามที่สำนักงานคณะกรรมการคุ้มครองผู้บริโภค (สคบ.)
กำหนดหรือเท่ากับอัตราดอกเบี้ย MRR ของธนาคารกรุงไทย จำกัด (มหาชน) บวกด้วยร้อยละ 10
ต่อปี